Ríkisendurskoðun ítrekar ekki ábendingu til utanríkisráðuneytisins um auglýsingaskyldu fyrir stöðu sendiherra , þar sem ráðuneytið lýsti sig ósammála því að afnema bæri undanþágu þar um . Í nýrri eftirfylgnisskýrslu bendir stofnunin á að brugðist hafi verið við fjórum af fimm ábendingum hennar um rekstur og starfsemi sendiskrifstofa með viðunandi hætti . Í skýrslunni segir að einnig sé litið til þess að frumvarp þess efnis að auglýsa eigi stöður sendiherra hafi ekki hlotið brautargengi á Alþingi . „ Því sér Ríkisendurskoðun ekki tilgang með því að ítreka þá ábendingu en minnir á að auglýsingaskylda starfa stuðlar að auknu gagnsæi , jafnræði og vandaðri stjórnsýslu . “ Auglýsing Aðrar ábendingar , sem brugðist hefur verið við , lutu að því að koma þyrfti á sérstökum fjárlagalið fyrir fasteignaviðskipti sendiskrifstofa , ljúka úttekt á erlendum fasteignum ráðuneytisins , setja viðmið um lágmarksmönnun sendiskrifstofa og stuðla að jafnri stöðu kynjanna á sendiskrifstofum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .